Luc Longley

Liusjenas „Liukas“ Džeimsas Longlis (, g. 1969 m. sausio 19 d.) – Australijos krepšininkas ir treneris, žaidęs NBA lygoje nuo 1991 iki 2001 m. L. Longlis laikomas vienu sėkmingiausių Australijos krepšininkų.

Karjera

Minesotos „Timberwolves“ (1991–1994) 
1991 m. NBA naujokų biržoje Minesotos „Timberwolves“ pasirinko jį 7-uoju šaukimu. Dėl užsitęsusių NBA sutarties derybų, L. Longlis savo pirmasias NBA rungtynes sužaidė tik 1991 m. lapkričio 30 d. – mėnesį po sezono pradžios. L. Longlis savo pirmajame sezone vidutiniškai pelnė 4,3 taškus, bei atkovojo 3,9 kamuolius per rungtynes. Savo antrajame sezone krepšininkas vidutiniškai pelnė 5,8 taškus, atkovojo 4,4 kamuolius per rungtynes.

Čikagos „Bulls“ (1994–1999) 
Įpusėjus 1993–1994 m. NBA sezonui, 1994 m. vasario 23 d., L. Longlis buvo išmainytas į Čikagos „Bulls“. Komanda laimėjo NBA finalų serijas tris metus iš eilės (1996, 1997, 1998 m.) ir L. Longlis tapo pirmuoju australu, tapusiu NBA čempionu.

1996 m. rudenį L. Longlis patyrė peties traumą plaukiojant banglentėmis Los Andžele, dėl kurios krepšininkas negalėjo rungtyniauti beveik du mėnesius.

1997–1998 m. NBA sezone L. Longlis vidutiniškai pelnė 11,4 taškus per rungtynes – daugiausiai savo karjeroje.

Finikso „Suns“ (1999–2000) 
1999 m. vasarį L. Longlis buvo išmainytas į Finikso „Suns“ komandą. 1999–2000 m. NBA sezone krepšininkas vidutiniškai pelnė 6,3 taškus, atkovojo 4,5 kamuolius per rungtynes.

Niujorko „Knicks“ (2000–2001) 
2000 m. vasarą L. Longlis buvo išmainytas į Niujorko „Knicks“ komandą. Sezono pabaigoje L. Longlis baigė savo NBA karjerą.

Šalies rinktinė 
L. Longlis atstovavo Australijos vyrų krepšinio rinktinei nuo 1988 m. vasaros olimpinių žaidynių. L. Longlis taip pat atstovavo rinktinei 1992 ir 2000 m. vasaros olimpinėse žaidynėse, bei 1990 m. pasaulio krepšinio čempionate.

Nuo 2013 iki 2019 m. L. Longlis buvo Australijos vyrų krepšinio rinktinės trenerio asistentas.

Pasiekimai 

 1996–1998 m. NBA čempionas

Išnašos 

Australijos krepšininkai
Australijos olimpiečiai
Krepšinio treneriai